
	COMISIA PENTRU MUNCĂ ŞI PROTECŢIE SOCIALĂ



	Bucureşti,
	8 iunie 2015

	Nr.
	4c-7/336


R A P O R T

asupra proiectului de Lege pentru completarea Legii nr.76/2002 privind sistemul asigurărilor pentru şomaj şi stimularea ocupării forţei de muncă
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr.PLx 357/2015 din 21 aprilie 2015, cu dezbaterea pe fond, în procedură obişnuită, a proiectului de Lege pentru completarea Legii nr.76/2002 privind sistemul asigurărilor pentru şomaj şi stimularea ocupării forţei de muncă.
La întocmirea prezentului raport, Comisia a avut în vedere:

· avizul negativ al Consiliului Legislativ (nr.1390/19.12.2014)

· avizul favorabil al Comisiei juridice, de disciplină şi imunităţi (nr.4c-11/611/28.04.2015)

· avizul negativ al Comisiei pentru egalitatea de şanse pentru femei şi bărbaţi (nr.4c-17/473/05.05.2015).
Proiectul de lege are ca obiect de reglementare modificarea şi completarea Legii nr.76/2002, în sensul subvenţionării locurilor de muncă create în cadrul unor programe care au ca scop ocuparea temporară a şomerilor pe o perioadă de cel mult 12 luni, pentru executarea de lucrări şi activităţi de interes ale comunităţile locale. Subvenţiile se acordă  la solicitarea autorităţilor publice locale sau angajatorilor cărora li s-au atribuit contracte  de servicii publice de refacerea infrastructurii, de  lucrări edilitare sau de servicii sociale.
Comisia propune Plenului Camerei Deputaţilor adoptarea proiectului de lege întrucât, prin reintroducerea acestor prevederi, şomerii sau beneficiarii de venit minim garantat vor fi angajaţi cu contract individual de muncă pe perioadă determinată, vor primi un venit de bază, iar perioada respectivă va fi considerată vechime în muncă.
Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 3 iunie 2015, în conformitate cu prevederile art.55 din Regulamentul Camerei Deputaţilor a participat d-na Simona Bordeianu, director în cadrul Ministerului Muncii, Familiei, Protecţiei Sociale şi Persoanelor Vârstnice.
La lucrările comisiei şi-au înregistrat prezenţa 23 deputaţi, din totalul de 24 membri ai comisiei.
Raportul comisiei a fost adoptat cu unanimitate de voturi.

Proiectul de lege a fost adoptat de Senat în şedinţa din 15 aprilie 2015.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.
În urma finalizării dezbaterilor, Comisia propune plenului Camerei Deputaţilor adoptarea proiectului de lege cu amendamente, prezentate în anexa care face parte din prezentul raport.
PREŞEDINTE,






SECRETAR,

Adrian Solomon






Mihăiţă Găină

Întocmit,

Expert parlamentar Adriana Breazu

ANEXA

Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text  adoptat de Senat
	Text propus de Comisie

(autorul amendamentului)
	Motivarea

amendamentelor propuse

	1.
	Titul legii

Lege pentru completarea Legii nr.76/2002 privind sistemul asigurărilor pentru şomaj şi stimularea ocupării forţei de muncă


	Nemodificat
	

	2.
	Articol unic. - Legea nr.76/2002 privind sistemul asigurărilor pentru şomaj şi stimularea ocupării forţei de muncă, publicată în Monitorul Oficial al României, Partea I, nr.103 din 6 februarie 2002, cu modificările şi completările ulterioare, se completează după cum urmează:


	Nemodificat
	

	3.
	- După articolul 77 şi punctul 1. - Subvenţionarea locurilor de muncă - se introduc două noi articole, art.771 şi 772, cu următorul cuprins:


	- La Capitolul V - Măsuri pentru stimularea ocupării forţei de muncă, Secţiunea a 3-a - Stimularea angajatorilor pentru încadrarea în muncă a şomerilor, punctul 1 -  Subvenţionarea locurilor de muncă, se introduc două noi articole, art.771 şi 772, cu următorul cuprins:”

Autor: membrii comisiei 


	Pentru respectarea normelor de tehnică legislativă şi identificarea corectă a textului unde se introduc cele două articole.

	4.
	„Art.771.- (1) Din bugetul asigurărilor pentru şomaj şi din alte surse alocate conform prevederilor legale se pot subvenţiona cheltuielile cu forţa de muncă efectuate în cadrul realizării unor programe care au ca scop ocuparea temporară a forţei de muncă din rândul şomerilor, pentru executarea de lucrări şi activităţi de interes pentru comunităţile locale.

(2) Pot fi subvenţionate din sursele prevăzute la alin.(1), în principal, următoarele categorii de servicii:

a) servicii publice de refacere şi întreţinere a infrastructurii, de ecologizare şi de realizare a unor lucrări edilitare, organizate de autorităţile publice locale, de firme private sau organizaţii neguvemamentale, cu avizul administraţiei publice locale;

b) servicii sociale care cuprind activităţi de îngrijire la domiciliu a copiilor, bolnavilor, persoanelor vârstnice, persoanelor cu handicap, organizate de autorităţile publice locale, organizaţii neguvemamentale şi alte organisme, în condiţiile legii.

(2) Angajarea persoanelor conform prezentului articol se va face numai în condiţiile încadrării în cheltuielile bugetare.


1

Art.772. - (1) Subvenţiile prevăzute la art.771 se acordă, la solicitarea autorităţilor publice locale, angajatorilor cărora li s-au atribuit contracte cu respectarea reglementărilor în vigoare privind achiziţiile publice, pe o perioadă de cel mult 12 luni pentru fiecare persoană încadrată, din rândul şomerilor, cu contract individual de muncă pe perioadă determinată de cel mult 12 luni.

(2) Cuantumul lunar al subvenţiei acordate pentru fiecare persoană încadrată cu contract individual de muncă din rândul şomerilor este:

a) în perioada 1 aprilie-31 octombrie, 70% din valoarea indicatorului social de referinţă;

b) în perioada 1 noiembrie-31 martie, valoarea indicatorului social de referinţă, la care se adaugă contribuţiile de asigurări sociale datorate de angajatori, aferente acestuia.

(3) Subvenţiile prevăzute la art.771 se acordă angajatorilor, inclusiv societăţilor comerciale şi regiilor autonome de interes local sau judeţean, din bugetul asigurărilor pentru şomaj, cu respectarea reglementărilor aplicabile în domeniul ajutorului de minimis.

(4) Prevederile alin.(3) referitoare la respectarea reglementărilor aplicabile în domeniul ajutorului de minimis nu se aplică în situaţia în care subvenţiile prevăzute la art.771 se acordă autorităţilor administraţiei publice locale.”

	Nemodificate

